આજે શરૂઆતમાં જ રિલાયન્સ ઈન્ડસ્ટ્રીઝ, આઈટી અગ્રણી ટીસીએસ, ઈન્ફોસીસ, એચસીએલ ટેક્નૉલૉજી, મુખ્ય વાહન શૅરો ઉપરાંત એનબીએફસી ક્ષેત્રની કંપનીઓમાં જંગી ઘટાડો નોંધાયો હતો. નાણાપ્રવાહિતાની સમસ્યા ઉપરાંત ઈરાન પરના પ્રતિબંધને લીધે ક્રૂડતેલની આયાત મોંઘી બનવાના આસારથી રિલાયન્સ અને ક્રૂડતેલ માર્કેટિંગ કંપનીઓના ભાવ પણ સતત દબાણ આવ્યું છે. રિલાયન્સ ઈન્ડસ્ટ્રીઝ આજે 7 ટકા ઘટીને એક તબક્કે 1073 કવોટ થયો હતો. જ્યારે આરબીઆઈએ યસ બૅન્કના એમડી રાણા કપૂરનો કાર્યકાળ લંબાવાની અરજ ફગાવી દેવાથી શૅર ટ્રેડિંગ દરમિયાન 8 ટકા ઘટયો હતો. આજે શરૂઆતમાં નિફટીના 30 શૅર સુધારે હતા, પરંતુ વેચવાલીના સખત દબાણથી ટ્રેડિંગ અંતે 15 શૅરમાં સુધારો અને 34 શૅરના ભાવમાં ઘટાડો નોંધાયો હતો.